તું તારા પપ્પાને ખુબ વ્હાલો હતો અને હજી પણ છે તારા પપ્પાએ મને પહેલેથીજ કહેલું કે આપણને જે તકલીફો પડી છે એ આપણે આપણા દીકરાને ક્યારેય નહી પડવા દઈએ એની માટે ભલે મારે વધારે મહેનત કરવી પડે… તારો પ્રેમ બીજા બાળક સાથે વહેંચાય નહી અને તને સારામાં સારો ઉછેર તેમજ સવલતો આપી શકીએ એવું વિચારી અમે ક્યારેય બીજા બાળક માટે વિચાર્યુંજ નહી, તને કદાચ જાણ નહી હોય પણ આટલી મોટી દુનિયા વચ્ચે દરેક સ્ત્રી પોતાના પતી બાળકો અને ઘરમાં પોતાની એક નાનકડી દુનિયા વસાવતી હોય છે એની માટે વિશ્વ ની વ્યાખ્યા એટલે એનો પરિવાર.